**Grünau** (betoningen ligger på andre stavelse) er en ortsteil langs Dahmes venstre bredd i bydelen Treptow-Köpenick i Berlin. Inntil forvaltningsreformen i 2001 var den en ortsteil i den daværende administrative bydel Köpenick. 

Grünau er kjent for regattastrekningen og strandbadet i strøket *Grünau-Ost*. Berlins lengste gateløp Adlergestell går gjennom Grünau.

Strøk i Grünau
--------------

* Grünau-West
* Grünau-Ost
* An der Regattastrecke

Historie
--------

Mellom 1747 og 1753 anla Fredrik II av Preussen landsbyene Müggelheim, Friedrichshagen og Grünau. Området ble fra 1754 kalt *Grüne Aue* av innvandrerne fra Pfalz. Forsøkene på å dyrke vin slik de hadde kunnet i sine hjemtrakter mislyktes i Grünaus kjøligere klima. Innflytterne gikk derfor over til bomullsspinnerier og oppdrett av silkeorm. Sjuårskrigen satte imidlertid en stopper for enhver gunstig utvikling og i 1800 var folketallet nede i 59 personer. Etterhvert kom det båtbyggerier og vaskeribedrifter til stedet.

Theodor Fontane beskrev i *Vandringer gjennom Mark Brandenburg* det idylliske Grünau. Utviklingen av vannsporten på 1800-tallet førte til at området ble et populært utfluktssted og det ble bygget båthus og vertshus. Velstående borgere bygget villaer og sommerhus langs elven Dahme. I 1900 hadde Grünau 25 000 innbyggere. 

Grünau ble innlemmet i Stor-Berlin i 1920. Alexander Futran og andre som i 1920 forsvarte Weimarrepublikken under Kappkuppet, ble stilt for standrett i Köpenick av frikorpsene og deretter henrettet. En minnestein over ofrene for Kappkuppet er satt ned ved Grünau stasjon.

Waldfriedhof Grünau (Grünau skogsgravlund) ble anlagt i 1921 og har bl.a. gravplasser for falne i den første verdenskrigen.

Regattastrekningen i Grünau var arena for ro- og padlekonkurransene under sommer-OL 1936. Et vannsportmuseum er knyttet til rostadion i Regattastrasse 191.

I perioden for Tysklands deling fra 1945 til 1990 lå Grünau i Øst-Berlin.

Bilder
------

* Funkhaus Grünau er oppført som båthus, men tjente fra 1945 til 1959 som kringkastingshus Foto: Juergen LindertFunkhaus Grünau er oppført som båthus, men tjente fra 1945 til 1959 som kringkastingshus Foto: Juergen Lindert
* Schmöckwitz-Grünauer Uferbahn (linje 68) går gjennom GrünauSchmöckwitz-Grünauer Uferbahn (linje 68) går gjennom Grünau
* Grünau stasjonGrünau stasjon
* Minnesteinen over ofrene for KappkuppetMinnesteinen over ofrene for Kappkuppet
* 1000-metersmerket på regattabanen1000-metersmerket på regattabanen

Kjente personer med tilknytning til Grünau
------------------------------------------

Storadmiral og for en kort periode Reichspräsident Karl Dönitz ble født i Grünau. Forfatteren Stefan Heym bodde i Rabindranath-Tagore-Straße 9.

Referanser
----------

1. ↑  Liste over kulturminner i Berlin[*død lenke*]

Eksterne lenker
---------------

* (en) Berlin-Grünau – kategori av bilder, video eller lyd på Commons Rediger på Wikidata

* (en) Berlin-Grünau – galleri av bilder, video eller lyd på Commons Rediger på Wikidata
* Internettside til bydelen Treptow-Köpenick Besøkt 27. april 2012

Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |